টোশে প্রোয়েস্কি এরিনা

টোশে প্রোয়েস্কি এরিনা (ম্যাসেডোনীয়: Национална арена „Тоше Проески“) হচ্ছে উত্তর ম্যাসেডোনিয়ার স্কোপিয়ের একটি ক্রীড়া স্টেডিয়াম। এটি বর্তমানে অধিকাংশ ক্ষেত্রে ফুটবল ম্যাচের জন্য ব্যবহৃত হয়, তবে কখনও কখনও সংগীত কনসার্ট বা অ্যাথলেটিক্সের জন্যও ব্যবহৃত হয়। এটি স্কোপিয়ের ক্লাব এফকে ভার্দার এবং এফকে রাবোৎনিচকির হোম স্টেডিয়াম, উভয়ই ম্যাসেডোনিয়ার প্রথম লীগে প্রতিযোগিতা করে, পাশাপাশি প্রায় সব প্রতিযোগিতায়ই উত্তর ম্যাসেডোনিয়া জাতীয় ফুটবল দলের হোম গ্রাউন্ড হিসেবে কাজ করে। ২০১৫ সালের ৩০শে তারিখে উয়েফা ঘোষণা করেছিল যে, ২০১৭ সালে উয়েফা সুপার কাপের ফাইনাল ম্যাচের আয়োজন করবে এই স্টেডিয়ামটি। এই স্টেডিয়ামটি পূর্বে সিটি স্টেডিয়াম স্কোপিয়ে (ম্যাসেডোনীয়: Градски стадион Скопје) নামে ২০০৯ সাল পর্যন্ত পরিচিত ছিল এবং ফিলিপ ২ জাতীয় এরিনা (ম্যাসেডোনীয়: Национална арена "Филип Втори") নামে ২০১৯ সাল পর্যন্ত পরিচিত ছিল। অতঃপর এই স্টেডিয়ামটি ম্যাসেডোনিয়ার পপ আইকন টোশে প্রোয়েস্কির সম্মানে তার নামে নামাঙ্কিত করা হয়েছিল। তথ্যসূত্র বহিঃসংযোগ Nacionalna Arena "Filip II Makedonski" - Skopje (জার্মান) Национална арена „Филип II Македонски" ওয়েব্যাক মেশিনে আর্কাইভকৃত ২ জুলাই ২০২০ তারিখে (ম্যাসেডোনীয়) Philip II Arena ওয়েব্যাক মেশিনে আর্কাইভকৃত ১৬ মে ২০২১ তারিখে at WorldStadiums.com (ইংরেজি) Arena Philip II of Macedon ওয়েব্যাক মেশিনে আর্কাইভকৃত ১ মে ২০২০ তারিখে at MacedonianFootball.com (ইংরেজি) Новиот градски стадион (photo gallery) (ম্যাসেডোনীয়)